OpenLLM-France/wikimedia huggingface dataset:
# Cleves

* No s'ha de confondre amb Clèves.
Cleves és una població del Comtat de Hamilton a l'estat d'Ohio (Estats Units d'Amèrica).

## Demografia

Segons el cens dels Estats Units del 2000 tenia 2.790 habitants, 960 habitatges, i 750 famílies. La densitat de població era de 677,5 habitants/km².
Dels 960 habitatges en un 43,5% hi vivien nens de menys de 18 anys, en un 61,8% hi vivien parelles casades, en un 10,6% dones solteres, i en un 21,8% no eren unitats familiars. En el 17,6% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,3.
Per edats la població es repartia de la següent manera: un 31,4% tenia menys de 18 anys, un 7,7% entre 18 i 24, un 33,8% entre 25 i 44, un 18,1% de 45 a 60 i un 9% 65 anys o més.
L'edat mediana era de 33 anys. Per cada 100 dones de 18 o més anys hi havia 96,1 homes.
La renda mediana per habitatge era de 47.553 $ i la renda mediana per família de 50.926 $. Els homes tenien una renda mediana de 32.917 $ mentre que les dones 25.000 $. La renda per capita de la població era de 17.617 $. Aproximadament el 6,3% de les famílies i el 7,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleves». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Cleves». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# António Jacinto

António Jacinto do Amaral Martins (Luanda, 28 de setembre de 1924 — Lisboa, 23 de juny de 1991) fou un poeta nacionalista angolès. També va usar el pseudònim Orlando Tavora.

## Biografia

Va néixer a Angola però els seus pares eren portuguesos. Es va criar i va estudiar a Golungo Alto, Kwanza-Nord. Després de llicenciar-se a Luanda va treballar com a funcionari civil i juntament amb Viriato Clemente da Cruz va fundar el Partit Comunista Angolès. Començà a escriure poemes de protesta, i com a resultat de la seva militància política fou arrestat per primer cop el 1959. Després seria enviat al Camp de Tarrafal a Cap Verd de 1961 a 1972. El seu primer llibrede poemes fou publicat el 1961, el mateix any del seu empresonament. El seu empresonament va tenir un cert ressò internacional i el 1972 fou enviat a Lisboa sota paraula, on va treballar com a comptable.
El 1973 es va escapar i va tornar a Angola, on es va unir al MPLA com a director del seu Centre d'Instrucció Revolucionària. Després de la independència d'Angola el 1975 va formar part del govern d'Agostinho Neto (1922 - 1979), primer com a ministre d'educació i cultura i el 1977 com a secretari del Consell de Cultura Nacional. El 1990 va deixar la política per la seva edat avançada però continuà com a membre del Comitè Central del MPLA.

## Obres

* Colectãnea de Poemas, 1961, Éditions Casa dos Estudantes do Império, Lisboa.
* Outra vez Vovô Bartolomeu (portuguès), 1979.
* Sobreviver em tarrafal de Santiago (Portuguès, 1980), Survivre dans Tarrafal de Santiago (French, "Surviving in Tarrafal de Santiago"), Luanda: Éditions INALD (Instituto Nacional do Livro de Disco), 1985. Winner of 1985 National Literature prize.
* em kiluanji do Golungo (1984)
* Prometeu (1987)
* Fabula de sanji (1988).

## Poemes cèlebres

* O grande desafio
* Poema da alienação
* Carta dum contratado
* Monangamba
* Canto interior de uma noite fantástica
* Era uma vez
* Bailarina negra
* Ah! Se pudésseis aqui ver poesia que não há!
* Vadiagem

## Referències

* 1 2 3 4 5 «António Jacinto». A: Encyclopædia Britannica. Encyclopædia Britannica Online Academic. Chicago, Ill.: Britannica Online, 2013. OCLC 33663660.
* 1 2 3 Broadhead, Susan. Historical dictionary of Angola. Metuchen, N.J: Scarecrow Press, 1992, p. 97. ISBN 0585070091.
* 1 2 «António Jacinto do Amaral Martins» (en portuguese). Luanda, Angola: UEA - União dos Escritores Angolanos. [Consulta: 18 desembre 2013].
* ↑ Pires Laranjeira (1995). Literaturas Africanas de Expressão Portuguesa, Universidade Aberta, pág. 84.
* ↑ "Angola: Literature prize", West Africa, 3 February 1986, p. 271.

## Enllaços externs

* Biográfia e poemas de António Jacinto Arxivat 2017-06-06 a Wayback Machine.
# Cohen

Cohen pot fer referència a:
* Kohen, un sacerdot jueu
* Cohen (cognom), un cognom jueu molt habitual
Cohen és el nom dels següents personatges:
* Bernard Cohen (Far Rockaway, Long Island, 1914 - Waltham, Massachusetts, 2003), científic i historiador estatunidenc
* Claude Cohen-Tannoudji (Constantina, Algèria, 1933), físic i catedràtic universitari francès guardonat amb el Premi Nobel de Física
* Emma Cohen (Barcelona, 1946), actriu, articulista, escriptora i directora de cinema catalana
* Leonard Cohen (1934, Mont-real, Quebec), poeta, novel·lista i cantant
* Marcel Cohen (1884 – 1974), lingüista francès destacat en el camp de les llengües semítiques, i especialment en la branca etiòpica
* Morris Abraham Cohen o Two-Gun Cohen (Londres o Radzanw, Polònia, 1887 -Salford, Anglaterra, 1970), aventurer
* Oliver Jackson-Cohen (Westminster, Londres, 1986), actor i model anglès
* Paul Joseph Cohen (1934 – 2007), matemàtic nord-americà
* Sacha Baron Cohen (1971, Hammersmith, Londres, Regne Unit), actor, humorista i escriptor conegut sobretot pels seus personatges còmics Ali G, Borat i Brüno
* Shaye J. D. Cohen (1948), professor universitari
* Stanley Cohen (1922 – 2020), bioquímic estatunidenc guardonat amb el Premi Nobel de Medicina o Fisiologia l'any 1986
# Ann Zacharias

Ann Zacharias (Estocolm 19 de sertembre de 1956) és una actriu i directora de cinema sueca. Va aparèixer en 15 pel·lícules i telefilms entre 1971 i 1988.

## Biografia

Ann Zacharias era filla del director Arne Ragneborn i Gunhild Esther Zacharias (Gun Zacharias), consultora de refugiats al Consell Nacional de Salut de Suècia i guionista i directora de cinema.
Es va casar amb Sven-Bertil Taube el 1975, amb qui va tenir una filla, Sascha Zacharias, també actriu; més tard va viure amb Ted Gärdestad amb qui va tenir dos fills, Sara Harmony Zacharias (cantant sueca) i Marc. El 1988-1992 es va casar amb el consultor Christer Bredbacka, després el 1993 va tenir un fill d'una altra relació

## Filmografia
### Cinema
#### Actriu

* 1971 : Midsommardansen d'Arne Stivell : La noia del cotxe destrossat
* 1973: Don Juan 73 de Roger Vadim: l'estudiant ferit de la Universitat d'Uppsala
* 1973: France société anonyme d'Alain Corneau: la filla de la noia americana
* 1974: Les Doigts dans la tête de Jacques Doillon: Liv
* 1974 : Det sista äventyre de Jan Halldoff : Helfrid
* 1976 : Néa de Nelly Kaplan : Sibylle Ashby
* 1976 : L'Aile ou la Cuisse de Claude Zidi : Marguerite
* 1977 : La nuit, tous les chats sont gris de Gérard Zingg : La gata blanca
* 1980 : Flygnivå 450 de Torbjörn Axelman : Lisa
* 1982 : Der Zauberberg de Hans W. Geißendörfer : Mlle. Elly
* 1986 : På liv och död de Marianne Ahrne : La jove doctora
* 1987 : Le Testament d'un poète juif assassiné de Frank Cassenti : Inge
* 1987 : Testet d'Ann Zacharias : Inga

#### Directora

* 1987 : Testet

### Televisió

* 1976 : De lyckligt lottade (Sèrie de televisió) : Jeanette
* 1986 : Peter the Great (Sèrie de televisió)

## Referències

* ↑ «Ann Zacharias». The Swedish Film Database. [Consulta: 5 març 2014].
* ↑ Ann Zacharias a unifrance.org
# Coll d'Oderen

El coll d'Oderen (en francès col d'Oderen) és un port de muntanya que corona a 884 metres i que es troba a la serralada dels Vosges, a la frontera entre els departaments de l'Alt Rin i els Vosges, França. El coll enllaça les localitats de Cornimont i Oderen.

## Detalls de l'ascensió

Des de Cornimont l'ascensió té 11,4 quilòmetres de llargada en els quals se superen 384 metres d'altitud a una mitjana del 3,4%. Des d'Oderen l'ascensió té 9,8 quilòmetres de llargada a una mitjana del 4,3% en què se superen 422 metres de desnivell.

## Tour de França

El Coll d'Oderen ha format part del recorregut del Tour de França en dues ocasions des que va fer la primera aparició el 1971.
| Any | Etapa | Categoria | Inici | Final | Primer al cim |
| 2014 | 10 | 2 | Mulhouse | Planche des Belles Filles | Joaquim Rodríguez (CAT) |
| 1972 | 17 | 2 | Pontarlier | Ballon d'Alsace | Joaquim Agostinho (POR) |

## Referències

* ↑ «Col d'Oderen - Cornimont». www.climbbybike.com. [Consulta: 20 juliol 2014].
* ↑ «Col d'Oderen - Oderen». www.climbbybike.com. [Consulta: 20 juliol 2014].
* ↑ «Le col d'Oderen dans le Tour de France» (en francès). ledicodutour. Arxivat de l'original el 30 d’octubre 2013. [Consulta: 20 juliol 2014].
# Arnold Layne

«Arnold Layne» és el primer senzill del grup britànic de rock psicodèlic The Pink Floyd (posteriorment anomenat simplement Pink Floyd). Tracta sobre un transvestit cleptòman aficionat a robar interior penjada en fils d'estendre. Va ser escrita per Syd Barrett, un dels cofundadors del grup, i líder original, i és la darrera producció de Joe Boyd per al grup.
Feta de tres tres minuts per poder ser tractada com a senzill, es va llançar l'11 de març de 1967, poc després de firmar el contracte amb la discogràfica EMI, amb una certa controvèrsia, després de la negativa de Radio London a emetre-la perquè promovia el travestisme i atemptava contra l'estatus normal de la societat, en la conservadora Anglaterra de la dècada de 1960. No es va incloure originalment a l'àlbum de debut de la banda, The Piper at the Gates of Dawn perquè Syd Barrett es va oposar a regravar-la i canviar el seu so cru i psicodèlic, quedant com senzill amb Candy and a Currant Bun com la seva Cara B. «Arnold Layne» apareix en nombrosos àlbums recopilatoris de Pink Floyd.

## Crèdits

* Syd Barrett – guitarra, veu principal
* Roger Waters – baix
* Richard Wright – Orgue, cors
* Nick Mason – bateria, percussió

## Referències

* ↑ Miles, Barry. Pink Floyd: The Early Years. Omnibus Press, 12 Dec 2011. ISBN 9781846094446.
* ↑ Cavanagh, 2003, p. 20.
* ↑ Manning, Toby. The Rough Guide to Pink Floyd. 1st. London: Rough Guides, 2006, p. 32. ISBN 1-84353-575-0.
* ↑ Schaffner, 2005, p. 54-56.
* ↑ Cavanagh, 2003, p. 19.
* ↑ «Cancionero Rock: “Arnold Layne” – Pink Floyd (1967)» (en castellà). Nacion Rock, 23-01-2017. [Consulta: 1r març 2021].

## Bibliografia

* Cavanagh, John. The Piper at the Gates of Dawn (en anglès). Nova York: Continuum, 2003. ISBN 978-0-8264-1497-7.
* Schaffner, Nicholas. Saucerful of Secrets: The Pink Floyd Odyssey (en anglès). New. Helter Skelter, 2005. ISBN 1-905139-09-8.
# Arnold Origi

Arnold Origi (Nairobi, 15 de novembre de 1983), nom complet Arnold Otieno Origi, és un exfutbolista kenyià de la dècada de 2000.
Fou internacional amb la selecció de futbol de Kenya.
Pel que fa a clubs, destacà a la seva estada a Noruega a clubs com Moss i Lillestrøm.
El seu oncle és Mike Origi i el seu pare Austin Oduor Origi, ambdós futbolistes internacionals. És cosí de Divock Origi.

## Referències

* ↑ Arnold Origi a National-Football-Teams.com (anglès)
* ↑ «Origi og LSK skiller lag» (en norwegian). Lillestrøm SK. [Consulta: 13 febrer 2018].
* ↑ «Arnold Origi» (en norwegian). nifs. [Consulta: 12 novembre 2015].
* ↑ Patrick Korir. «Mike Okoth Origi: The unsung grandmaster of Kenyan Soccer», 19-09-2006. Arxivat de l'original el 6 octubre 2007. [Consulta: 21 maig 2009].
* ↑ Dennis Machio «Divock Origi scores debut goal in Ligue 1». , 02-04-2013 [Consulta: 5 febrer 2013].
# Arthur Henderson

Arthur Henderson (Glasgow, Escòcia 1863 - Londres, Anglaterra 1935) fou un polític i sindicalista escocès. El 1934 fou guardonat amb el Premi Nobel de la Pau pels seus treballs a favor del desarmament mundial.

## Joventut

Arthur Henderson nasqué el 13 de setembre de 1863 a la ciutat escocesa de Glasgow fill d'un treballador tèxtil que morí quan Henderson tenia 10 anys. Posteriorment la seva família es traslladà fins a la ciutat de Newcastle.
A l'edat de 12 anys Henderson entrà a treballar en una empresa automobilística, i un cop acabats els seus estudis primaris entrà a treballar en una empresa siderúrgica. Es convertí al Metodisme i, quan perdé la seva feina, es dedicà a l'ensenyament i predicació de la seva nova religió.

## Sindicalista

Vers el 1892 Henderson entrà al món del sindicalisme quan fou escollit líder del sindicat del gremi de fundidors de ferro. Com a sindicalista va creure que les vagues feien més mal al treballador que bé, per la qual cosa va intentar evitar-les. S'oposà fermament a la creació d'una Federació General de Sindicats, ja que va creure que la seva creació duria a més vagues.

## Vida política

El 1900 Henderson formava part dels 129 delegats dels sindicats socialistes i formà part de la creació del Labour Representation Commitee (LRC) del qual va esdevenir tresorer. De 1903 a 1904, Henderson també va exercir com a alcalde de Darlington, County Durham. El 1906 aquest comitè es refundà i prengué el nom de Partit Laborista britànic i guanyà 29 escons en les eleccions generals d'aquell any. El 1908 Henderson fou elegit president del Partit Laborista, càrrec que desenvolupà durant dos anys.
Posteriorment fou escollit Conseller de qüestions obreres en el govern de Lloyd George (1915-1916) i ministre de l'Interior (1924) i d'Assumptes Exteriors (1929-1931).

## Últims anys

El 1932 fou escollit President de la Conferència de Desarmament de Ginebra, càrrec que desenvolupà fins al 1934. Pel desenvolupament del seu càrrec, i la seva ferma convicció contra la guerra i les armes, fou guardonat el 1934 amb el Premi Nobel de la Pau.
Henderson morí a casa seva, a la ciutat de Londres, el 20 d'octubre de 1935.

## Referències

* ↑ «Arthur Henderson». [Consulta: 6 març 2022].
* ↑ «Arthur Henderson: a Labour pioneer». The Northern Echo.
* ↑ Carlton, David. MacDonald versus Henderson: the foreign policy of the second Labour Government.. London,: Macmillan, 1970. ISBN 978-1-349-00675-5.
* ↑ Carlton, David. MacDonald versus Henderson: The Foreign Policy of the Second Labour Government (en anglès). Springer, 1970-06-18. ISBN 978-1-349-00675-5.
* ↑ «The Nobel Peace Prize 1934» (en anglès americà). [Consulta: 6 març 2022].

## Enllaços externs

* (anglès) Pàgina de l'Institut Nobel, Premi Nobel de la Pau 1934
# Arthur Harris (motociclista)

Arthur Harris (c. 1930) és un antic pilot de motociclisme anglès que competí en diverses modalitats durant les dècades del 1940, 1950 i 1960.
El 1947, a 17 anys, després d'haver presenciat una cursa de grasstrack va començar a competir en aquesta modalitat amb una Triumph 350. Anys a venir, Harris arribà a ser-ne campió regional i nacional en la cilindrada de 250 cc. El 1949 va debutar en motocròs, anomenat aleshores scramble al Regne Unit. Va competir també en trial, speedway i pujades de muntanya. Tot i destacar especialment en motocròs, no participava al Campionat britànic ni a l'europeu, ja que preferia córrer-ne curses regionals al seu país i internacionals arreu d'Europa, més ben pagades. Competint sempre com a pilot privat, durant els anys 50 i 60 es feu molt popular a França, on corria sovint. Allà l'anomenaven afectuosament Tutur. També en va córrer algunes curses a Nova Zelanda, convidat per un promotor local, i a Budapest, on va conèixer la seva futura dona.
Enginyer mecànic de professió, Arthur Harris treballava en una fàbrica que feia bombes i compressors per a vaixells de càrrega i creuers. A banda, gràcies a la seva amistat amb Rémy Julienne va fer també d'especialista en diversos films francesos, entre ells Fantômas (1964) i La gran gresca (1966).

## Referències

* 1 2 3 4 5 «Arthur Harris. Celui que l'on surnommait Tutur!» (en francès). motocross-history.com, 26-01-2014. [Consulta: 6 febrer 2020].
# Coiro (Cangas)

San Salvador de Coiro és una parròquia del municipi gallec de Cangas, a la província de Pontevedra.
Limita al nord amb el municipi de Bueu, a l'oest amb les parròquies de Darbo i Cangas, al sud amb la ria de Vigo i a l'est amb el municipi de Moaña.
Tenia l'any 2015 una població de 6.774 habitants agrupats en 15 entitats de població: Agualevada, A Boubeta, O Carballal, O Castrillón, A Costeira, O Cruceiro, A Devesa, O Espírito Santo, O Forte, Gondarán, As Gruncheiras, O Igrexario, Laxielas, Miranda, O Outeiro, A Parada, A Pedreira, Reboredo, A Retirosa, Romarigo, Rozada, A Rúa, Trigás, Verín i O Xistro.

## Referències

* ↑ «Instituto Galego de Estatística». Arxivat de l'original el 2016-01-09. [Consulta: 23 abril 2021].
# Apartaments de Cerdanyola

Els Apartaments de Cerdanyola és una obra de Cerdanyola del Vallès (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Conjunt d'apartaments col·lectius construïts en cinc nivells i estructurats al voltant d'un espai central. Aquest conjunt consta de dues parts principals: una part de la construcció a la què s'hi accedeix pel mateix carrer, i l'altra amb una façana principal al mig de la qual s'obre un espai per delimitar l'entrada als apartaments. En aquest espai s'eleva una escala que condueix, mitjançant un "pont" i unes passarel·les, a la segona part de l'edifici, situada a la part posterior i que està reservada als estudis. Aquests últims disposen d'una terrassa pròpia que pot ser utilitzada com un jardí.
Les façanes són fetes a obra vista (sense revestir), mentre que les escales i passarel·les amb estructura metàl·lica. L'aspecte massís del maó queda contrastat per la lleugeresa de l'estructura metàl·lica.
El complex reprodueix la tipologia d'habitatge unifamiliar per a un projecte d'habitatges col·lectius. Els arquitectes van aconseguir un resultat modern sota l'aspecte d'arquitectura tradicional.

## Història

Apartaments construïts entre els anys 1978 i 1979 en uns terrenys que eren propietat dels senyors Fatjó.

## Referències

* 1 2 3 4 «Apartaments de Cerdanyola». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 abril 2019].
# Lluís Creus i March

Lluís Creus i March (Sabadell, 25 d'agost de 1902 - 25 de juliol de 1978) fou un promotor de l'excursionisme i activista cultural català.

## Biografia

Després de cursar estudis de comptabilitat al Centre de Dependents, Lluís Creus va treballar en el tèxtil com a administratiu. L'any 1919 va ser un dels fundadors del Centre Excursionista de Sabadell, del qual va ser president el 1930 i, després de la guerra, del 1955 al 1966, etapa en què va promoure moltes activitats culturals. Va ser sota la seva presidència que es va instal·lar la primera taula d'orientació al cim de la Mola. El 1949 fou nomenat membre col·laborador de la Fundació Bosch i Cardellach i fins al 1970 va ocupar-hi el càrrec d'administrador. Cap al final del seu mandat presidencial al Centre Excursionista de Sabadell va donar un gran impuls a la creació de la Unió Excursionista de Sabadell, que aglutina les tres entitats excursionistes que aleshores hi havia a la ciutat: el Centre Excursionista del Vallès, el Centre Excursionista de Sabadell i el Centre Excursionista Terra i Mar.
El novembre de 1955, uns escaladors sabadellencs van obrir una nova via a la montserratina paret del Diable, que va ser batejada amb el nom de via de Lluís Creus. Creus va ser també un dels grans defensors de la Casa Duran en el debat públic celebrat el 1957 sobre l'enderrocament de la vella masia, sotmès a plebiscit per l'alcalde Josep M. Marcet.
El 30 d'octubre de 1985 Sabadell li dedicà un carrer al barri de Campoamor.

## Referències

* 1 2 3 4 Nomenclàtor. «Carrer de Lluís Creus». Ajuntament de Sabadell. [Consulta: 25 juliol 2014].
# Alieni iuris

Alieni iuris (llatinada que es podria traduir com «sense drets» o, més literalment com «sota el dret d'un altre»), és una denominació del dret romà per aquells que estan sotmesos a la pàtria potestat d'un altre.
Viccionari
# Calcinaksita

La calcinaksita és un mineral de la classe dels silicats que pertany al grup de la litidionita. Va ser anomenada en al·lusió a la seva composició química i per analogia amb la manaksita i la fenaksita.

## Característiques

La calcinaksita és un silicat de fórmula química KNaCa(Si₄O$_{10}$)·H₂O. Cristal·litza en el sistema triclínic.

## Jaciments

La calcinaksita va ser descoberta al volcà Bellerberg, a Ettringen (Eifel, Renània-Palatinat, Alemanya). Es tracta de l'únic indret on ha estat trobada aquesta espècie mineral.

## Referències

* 1 2 3 «Calcinaksite» (en anglès). Mindat. [Consulta: 7 novembre 2015].
# Boggis

Boggis (o Bogis) fou un suposat duc d'Aquitània i Gascunya, esmentat per l'espúria carta d'Alaon atribuïda a Carles el Calb com escrita el 30 de gener del 845, que hauria governat després del 636 fins vers el 660 (quan apareix esmentat Fèlix de Tolosa), associat amb el seu germà petit Bertran.
Segons la carta, el rei Dagobert I, hauria donat als seus nebots fills de Caribert II (629–632) Boggis i Bertran els ducats el 632 (en realitat 632). Els dos prínceps haurien estat proclamats pel seu avi Amand de Gascunya després del 632 (quan Khilperic, el fill gran de Caribert II fou assassinat), reclamant els seus drets, foren derrotats (636); seria en aquesta data quan el rei podria haver concedit el ducat d'Aquitània i Gascunya com a dependència i pagant tribut, però l'existència de Boggis i Bertran és difícil, ja que l'únic fill cert de Caribert II, Khilperic, va morir el mateix any que el seu pare (mort el 8 d'abril del 632) sent un infant de bressol. Caribert, que va morir amb només uns 14 anys, no hauria tingut temps de procrear dos fills més (a part de Khilperic) en un temps tan limitat (potser menys d'un any si bé almenys un podria ser pòstum, o ser bessons).
Apareix esmentat en una altra font, la Vita Landiberto episcopi Traiectensis de Nicolau, que esmenta a Oda, Boggis Aquitanorum ducis recens defuncti vidua", "amita Lambertus", i haurien tingut dos fills segons la carta d'Alaon: Eudes (Eudonis) duc d'Aquitània, i Imitari. Segons això la mort de Boggis s'hauria produït vers el 688.

## Referències

* Genealogia dels ducs d'Aquitània
* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Broad Top City

Broad Top City és una població dels Estats Units a l'estat de Pennsilvània. Segons el cens del 2000 tenia 384 habitants.

## Demografia

Segons el cens del 2000, Broad Top City tenia 384 habitants, 162 habitatges, i 117 famílies. La densitat de població era de 231,7 habitants per quilòmetre quadrat.
Dels 162 habitatges en un 30,9% hi vivien nens de menys de 18 anys, en un 58% hi vivien parelles casades, en un 8% dones solteres, i en un 27,2% no eren unitats familiars. En el 24,7% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,8.
Per edats la població es repartia de la següent manera: un 20,6% tenia menys de 18 anys, un 7,8% entre 18 i 24, un 24,2% entre 25 i 44, un 30,7% de 45 a 60 i un 16,7% 65 anys o més.
L'edat mediana era de 43 anys. Per cada 100 dones de 18 o més anys hi havia 100,7 homes.
La renda mediana per habitatge era de 27.500 $ i la renda mediana per família de 33.056 $. Els homes tenien una renda mediana de 28.438 $ mentre que les dones 21.250 $. La renda per capita de la població era de 12.788 $. Entorn del 21,2% de les famílies i el 19,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Broad Top City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Broad Top City». American Fact Finder. Oficina del Cens dels Estats Units, 12-01-2010.